**DOKUMENTACIJA ZA PROVEDBU OTVORENOG POSTUPKA JAVNE NABAVE ZA SKLAPANJE UGOVORA O JAVNOJ NABAVI**

**EVM: 01/17**

**Izrada projektne dokumentacije rekonstrukcije Zelingrada u okviru EU projekta „Obnova srednjovjekovnog Zelingrada“**

**CVP: 71220000-6**

****

**MUZEJ SVETI IVAN ZELINA**

Trg Ante Starčevića 13

10380 Sveti Ivan Zelina

*Sveti Ivan Zelina, 15. prosinca 2017. godine*

**DOKUMENTACIJA ZA PROVEDBU OTVORENOG POSTUPKA JAVNE NABAVE ZA SKLAPANJE UGOVORA O JAVNOJ NABAVI ZA IZRADU PROJEKTNE DOKUMENTACIJE REKONSTRUKCIJE ZELINGRADA U OKVIRU EU PROJEKTA “OBNOVA SREDNJEVJEKOVNOG ZELINGRADA” MIJENJA SE KAKO SLIJEDI:**

**1. TOČKA 4.**

**Točka 4.3.3. se djelomično mijenja i sada glasi:**

## 4.3.3. Obrazovne i stručne kvalifikacije pružatelja usluge osoba tehničkih stručnjaka koji će biti uključeni u izvršavanje i provedbu ugovora

Tehnička i stručna sposobnost gospodarskog subjekta iz ove točke dokazuje se:

OSTALI STRUČNJACI

Za projektanta konstrukcije:

* važećim ovlaštenjem/potvrdom o članstvu u Hrvatskoj komori inženjera građevinarstva (dokaz o upisu u Imenik ovlaštenih inženjera),
* važećim rješenjem o dopuštenju za obavljanja poslova na zaštiti i očuvanju kulturnih dobara sukladno članku 2. stavak 1. točka 3. Pravilnika o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara (NN broj 74/03, 44/10, 57/13),
* popunjenim životopisom.

## 2. PRILOG III - KRITERIJI OCJENJIVANJA I ODABIRA PONUDE

**Prilog III se mijenja i sada glasi:**

**U svrhu dokazivanja iskustva ključnih stručnjaka u sklopu kriterija za odabir ponude, ponuditelj prilaže životopise ključnih stručnjaka koji sadrži elemente koji se boduju odnosno odgovarajuće reference (specifično stručno iskustvo).**

Kriterij bodovanja: Specifično stručno iskustvo osoblja (ključnih stručnjaka) angažiranog na izvršenje ugovora koje će se koristiti za postupak bodovanja sukladno kriteriju odabira.

1) Ključni stručnjak 1: Voditelj tima - Glavni projektant

• Broj realiziranih glavnih projekata i/ili glavnih projekata u fazi realizacije za rekonstrukciju i/ili dogradnju i/ili izgradnju građevina javne i društvene namjene na čijoj je izradi stručnjak sudjelovao kao glavni projektant minimalne bruto površine 500 m2 i više. Maksimalan broj projekata koji će se uzeti u obzir za bodovanje je 3 projekata.

2) Ključni stručnjak 2: Član tima - Projektant arhitekture

• Broj realiziranih arhitektonskih projekata za rekonstrukciju i/ili dogradnju i/ili izgradnju građevina javne i društvene namjene na čijoj je izradi stručnjak sudjelovao kao projektant arhitekture minimalne bruto površine 500 m2 i više. Maksimalan broj projekata koji će se uzeti u obzir za bodovanje je 3 projekata.

Realizirani glavni projekt je projekt građevine za koji je ishođena uporabna dozvola.

Faza realizacije glavnog projekta je faza realizacije projekta građevine za koji je ishođen upravni akt o građenju (građevinska dozvola).

Građevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica sukladno Zakonu o prostornom uređenju (članak 3. stavak 1. točka 5. - NN broj 153/13).

Građevinska (bruto) površina zgrade je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama u koje se ne uračunava površina dijela potkrovlja i zadnje etaže svijetle visine manje od 2,00 m te se ne uračunava površina lođa, vanjskih stubišta, balkona, terasa, prolaza i drugih otvorenih dijelova zgrade sukladno Zakonu o prostornom uređenju (članak 3. stavak 1. točka 3. - NN broj 153/13).

Vrednovanje kriterija kvalitativnih (tehničkih) elemenata provodi se po slijedećoj formuli:

KSI = Tn (Xn / Xmax) x 100

pri čemu je:

* KSI - kriterij stručnog iskustva
* Tn – težina n-tog podkriterija
* Xn – vrijednost ne-tog podkriterija
* Xmax – najviša vrijednost podkriterija između svih ponuda

|  |  |  |
| --- | --- | --- |
| KRITERIJ STRUČNOG ISKUSTVA (KSI) | TEŽINA KRITERIJA | BODOVI |
| 1. VODITELJ PROJEKTNOG TIMA | 50% | 25 |
| 1.1. Broj realiziranih glavnih projekata i/ili glavnih projekata u fazi realizacije za rekonstrukciju i/ili dogradnju i/ili izgradnju građevina javne i društvene namjene na čijoj je izradi stručnjak sudjelovao kao glavni projektant minimalne bruto površine 500 m2. |  | Tn (Xn / Xmax) x 100 |
| 2. PROJEKTANT ARHITEKTURE | 50% | 25 |
| 2.1.  Broj realiziranih arhitektonskih projekata za rekonstrukciju i/ili dogradnju i/ili izgradnju građevina javne i društvene namjene na čijoj je izradi stručnjak sudjelovao kao projektant arhitekture minimalne bruto površine 500 m2. |  | Tn (Xn / Xmax) x 100 |
| UKUPNO: | 100% | 50 |